سونیا جہاں

سونیا رضوی (ولادت: 24 اپریل 1980ء) جو اپنے فلمی نام سونیا جہاں سے مشہور ہیں، ایک پاکستانی فلمی اداکارہ ہیں جو بنیادی طور پر اردو اور ہندی زبان کی فلموں میں کام کرتی ہیں۔ سونیا جہاں نے متعدد پاکستانی ڈراموں، اشتہاروں اور بھارتی بالی وڈ فلموں میں کام کیا- سونیا معروف گلوکارہ نور جہاں اور فلمساز شوکت حسین رضوی کی پوتی ہیں۔ انھوں نے متعدد فلموں میں معاون کردار ادا کرنے کے لیے جانا جاتا ہے، ان میں فلم مائی نیم اِز خان (2010ء)، انگریزی زبان میں سیاسی فلم “دی ریلکٹنٹ فنڈامینٹلسٹ” (2012ء) اور آنے والا دور کا میوزیکل ڈراما ہو من جہاں (2015ء) شامل ہیں۔ سونیا رضوی کو ان کے کرداروں کے لیے نگار ایوارڈ کے بہترین معاون اداکارہ کے لیے نامزد کیا گیا تھا۔Exclusive: Simply Sonya, Dawn, 14 February 2010

سونیا رضوی نے فلموں میں اداکاری کے علاوہ، ایک باورچی شو میں بطور جج کام کیا ہے اور وہ کراچی کے فرانسیسی ریستوراں، کیفے فلو کی مالک ہیں۔

 ابتدائی زندگی 
سونیا جہاں 24 اپریل 1980ء کو پاکستان کے شہر کراچی میں پیدا ہوئیں۔ان کے والد اکبر حسین رضوی کراچی میں مقیم ایک کاروباری ہیں اور ان کی والدہ ، فلورنس رضوی ایک فرانسیسی شہری ہے۔ سونیا کا اصل نام سونیا رضوی ہے لیکن انھوں نے اپنی دادی، معروف گلوکارہ نور جہاں کے اعزاز میں اپنا آخری نام بدل کر جہان کر دیا۔ان کا ایک بھائی ہے ، اس کا نام سکندر رضوی ہے، جو فلمی اداکا رہے۔ سونیامعروف فلم ساز شوکت حسین رضوی کی پوتی ، گلوکارہ ظل ہما کی بھانجی اور اداکار احمد علی بٹ کی پہلی کزن ہیں۔

 ذاتی زندگی 
سونیا جہاں کی شادی ایک ہندوستانی بینکر، ویویک نارائن سے 2005ء میں ہوئی ہے اور وہ بھارت کی دار الحکومت دہلی میں رہائش پزیر ہیں۔ اس شادی سے سونیا کے دو بچے، ایک بیٹی نور اور ایک بیٹا نروان ہیں۔ سونیا اپنے شوہر ویوک کے ساتھ مل کر ایک کلب، کورم کی مالک ہیں، جس کی شاخیں گرو گرام اور ممبئی میں ہیں۔ سونیا ایک ریسٹورنٹ جس کا نام کوالسکی ہے، کی مالکن ہیں اور وہ کراچی کے فرانسیسی ریستوراں، کیفے فلو کی بھی مالکن ہیں۔

 فلموں کی فہرست 
 سال  فلم  کردار  مزید 2005ء  تاج محل: این ایٹیرنل لاو اسٹوری ممتاز محل 2007ء  کھویا کھویا چاند  رتن بالا   2010ء  مائی نیم از خان  حسینہ خان   2013ء  دے ریلکٹینٹ فنڈیمینٹلسٹ  نادیہ   2016ء  ہو من جہان  سبینہ   2017ء  کپتان: دے میکنگ آف اے لیجینڈ  عظمیٰ خانم   28 اپریل 2017ء کو منظرِ عام پر آئی

 حوالہ جات 

 بیرونی روابط 

 سونیا جہاں بالی وڈ ہنگامہ

زمرہ:1980ء کی پیدائشیں
زمرہ:اکیسویں صدی کی پاکستانی اداکارائیں
زمرہ:بقید حیات شخصیات
زمرہ:بھارتی فلمی اداکارائیں
زمرہ:پاکستانی فلمی اداکارائیں
زمرہ:پاکستانی فلمی اداکارہ
زمرہ:پاکستانی مسلم شخصیات
زمرہ:پاکستانی نژاد برطانوی افراد
زمرہ:پنجابی شخصیات
زمرہ:فرانسیسی نژاد پاکستانی شخصیات
زمرہ:کراچی کی اداکارائیں
زمرہ:کراچی کی شخصیات
زمرہ:ہندی سنیما کی اداکارائیں
زمرہ:مہاجر شخصیات
زمرہ:پاکستانی نژاد فرانسیسی شخصیات
زمرہ:24 اپریل کی پیدائشیں
زمرہ:کراچی میں پیدا ہونے والی شخصیات
زمرہ:فرانسیسی اداکار
زمرہ:پنجابی نژاد شخصیات